NaiveNeuron/SloPal huggingface dataset:
Somogyi, Szilárd, poslanec NR SR (2011-09-07):
Ďakujem, pán predsedajúci. Veľmi ma mrzí, že predrečník takýmto spôsobom reagoval. Ja by som chcel na to meritórne reagovať, že síce tento návrh rieši pobyt cudzincov na území Slovenskej republiky, ale musíme si uvedomiť, že postupom času z tých evidovaných cudzincov budeme mať aj niekoľko vlastných štátnych príslušníkov. A som rád, že tento zákon bol doporučený na prerokovanie aj vo výbore pre ľudské práva, nakoľko si myslím, že v tomto prípade aj to bude taký eminentný dôvod, aby aspoň takýmto spôsobom aspoň tá časť tejto snemovne, ktorá nejaký cit má voči vlastným občanom, sa mohla k tomu vyjadriť. Ďakujem, pán predsedajúci.
Galko, Ľubomír, poslanec NR SR (2015-06-24):
Ďakujem pekne. Neviem, či stihnem všetkým odpovedať, čo nestihnem, tak môžem osobne potom vysvetliť. Pán poslanec Hlina, my sme slobodná strana, to po prvé, po druhé, vy viete houby o tom, na kom a na čom je SaS založená, po tretie, ja som konzervatívny liberál, ak viete, čo to je, a po štvrté, starajte sa sám o seba a budete mať ľahší život. Pán poslanec Martvoň, ako budú tí vaši poslanci zastupovať národnoštátne záujmy Slovenska v Európskom parlamente, keď hlasovali za kvóty? Niečo iné je diskutovať, niečo iné je za kvóty hlasovať. Ako budú zastupovať tie záujmy? No nijako, to po prvé. Po druhé, hovorili ste, že máme v názve solidarita, áno, máme, ale to máme byť solidárni s pašerákmi? No trt makový, tie lode pašerákov treba jednoducho potopiť, treba ich zlikvidovať. Pokiaľ si povieme, že keď ich dáme na dno, tak tam zašpinia olejom dno, tak ich treba vyloviť a treba ich dať, jednoducho ich treba zlikvidovať, treba im znemožniť, aby mohli naďalej kšeftovať s ľuďmi. Samozrejme, že ich netreba topiť s tými utečencami, ktorí v lodiach sedia, to je aj odpoveď pánovi Viskupičovi, takže ste ma zrejme asi dobre nepočúvali alebo nepochopili. A čo sa týka pána Viskupiča, hovoril som o operácii EUNAVFOR, ktorá bola v pondelok schválená, tú zhodou okolností podporila aj naša vláda, podporujeme ju aj my v strane SaS, a práve tam sa čaká na mandát OSN, aby tie lode mohli byť potápané, aby mohli byť likvidované. To znamená, že jednoducho tam je súhlas predstaviteľov našich vlád, ja s tým osobne súhlasím tiež, jednoducho tie plavidlá, tie gumené člnky a neviem čo treba zlikvidovať, tých ľudí treba naložiť na vojnové lode a treba ich odviesť, odkiaľ došli, alebo ak došli z miest, kde sa bojuje, na iné miesto, kde bude poctivý azylový proces. Všetko.
Laššáková, Jana, doterajšia podpredsedníčka NR SR (2016-03-23):
Pán poslanec Miroslav Ivan.
Pellegrini, Peter, predseda NR SR (2015-06-24):
Pán poslanec Hlina.
A. Slafkovský, poslanec: (2007-12-12):
Včera ste odložili diskusiu o imunite ako tieto základné veci, ktoré sú veľmi pozorne vnímané obyvateľstvom a občanmi tejto krajiny. Chceme potom pred občanmi aj odprezentovať a zvyšovať dôveru parlamentu. Takýmto spôsobom parlament nikdy nezíska svoju úroveň, teda tú dôveru, ktorú by mal mať, a toto sú veci, ktoré by sa nemali v demokratickej krajine opakovať, pretože moja osobná skúsenosť je aj taká, keď som zbieral podpisy pod túto petíciu, viac ako 80 % ľudí ochotne a veľmi milo a bezprostredne sa pustili aj do diskusie, aj sa podpísali pod hárok. Bolo aj niekoľko negatívnych reakcií. Ale absolútna väčšina bola veľmi pozitívna. A to bol teda ten duch krajiny, ktorý som vnímal, akože chce, aby sa o tom hovorilo, pretože dôchodky sú niečo mimoriadne závažné, kde naozaj je potrebná väčšia a širšia dohoda a konsenzus partnerov v parlamente, aby sa prijímali rozhodnutia, ktoré sú štátnické, nie účelové, krátkodobé, ktoré sa budú musieť v blízkom... (Prerušenie vystúpenia časomierou.)
Hrnčiar, Andrej, podpredseda NR SR (2016-12-01):
Takže prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa mení zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Návrh zákona je uverejnený ako tlač 305. Návrh na jeho pridelenie na prerokovanie výborom je v rozhodnutí č. 310. Dávam slovo poslancovi Martinovi Nemkymu, aby za skupinu poslancov návrh zákona uviedol.
Simon, Zsolt, poslanec NR SR (2016-10-12):
Cca 5 minút.
P. Paška, predseda NR SR: (2008-11-26):
(Hlasovanie.) 138 prítomných, 83 za, 54 sa zdržalo, 1 nehlasoval. Sme v treťom čítaní . Otváram rozpravu v treťom čítaní. Pýtam sa, či chce niekto využiť svoju možnosť prihlásiť sa? Nie. Vyhlasujem rozpravu za skončenú.
Baška, Jaroslav, poslanec NR SR (2022-04-28):
Ďakujem veľmi pekne za slovo. Vážená pani poslankyňa, hovorili ste vo svojom vystúpení o tom, že sa nechcete zbaviť opozičného politika, ale podľa mňa je to skôr naopak, vy mu naozaj chcete zatvoriť ústa. A nestalo sa ešte v histórii slovenského parlamentarizmu, že by bol stíhaný človek politik za to, že upozorňuje v rámci politického boja na prešľapy svojich politických, svojich politických oponentov. To sa, to sa, to sa ešte nikdy to sa ešte nikdy nestalo. A dobre ste hovorili, že riešime teraz taký smutný príbeh celého Slovenska, ale ten smutný príbeh celého Slovenska bude naozaj smutný, ak takýmto spôsobom tomu človekovi Robertovi Ficovi budete chcieť zatvoriť ústa, aby nemohol kritizovať naozaj svojich politických oponentov. A to je práveže práca politika, to je, to je jeho, jeho každodenná práca, kritizovať, pozerať na toho, na toho opozič... na toho politika, čo robí zle, ako robí zle, kritizovať jeho prešľapy, veď to je, to je normálna vec, ktorá, ktorá tu musí fungovať. A hovorili ste aj o rovnakom metri. Tak poďme o tom rovnakom metri porozprávať. Pán poslanec Rajtár a jeho asistent Rybanič nezákonne vytiahli údaje o bankových účtoch Roberta Kaliňáka a vtedy to bolo všetko v poriadku, boli tlačové, tlačové, tlačovky boli a tak ďalej, všetko možné, ako všetci sme im držali palce, že toto odhalili, že to je whistleblowing, to je niečo nad, nad zákon a tak ďalej. Ale teraz, teraz, keď na toto poukazoval Robert Fico, na iných politikov, tak toto je už zlé a za to toho človeka musíme dať do väzby. Toto, toto nedopadne dobre a je to nič iného... (Prerušenie vystúpenia časomerom.)
Paška, Pavol, predseda NR SR (2014-10-30):
Páni poslankyne, páni poslanci!
P. Paška, predseda NR SR: (2006-08-04):
Vážené panie poslankyne, vážení páni poslanci, budeme pokračovať v rokovaní 2. schôdze Národnej rady Slovenskej republiky. Výbor pre financie, rozpočet a menu pripravil návrh uznesenia Národnej rady Slovenskej republiky k Programovému vyhláseniu vlády Slovenskej republiky a jej žiadosti o vyslovenie dôvery. Návrh uznesenia Národnej rady vám bol rozdaný. Pristúpime teraz k hlasovaniu o návrhu uznesenia k Programovému vyhláseniu vlády Slovenskej republiky a poprosím predsedu výboru, aby hlasovanie uvádzal.
Vons, Peter, poslanec NR SR (2021-10-27):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 3 spoločnej správy spoločne.
Laššáková, Jana, podpredsedníčka NR SR (2012-12-18):
Chcete reagovať? Nech sa páči, pani poslankyňa Žitňanská.
Zelník, Štefan, poslanec NR SR (2017-06-15):
Ďakujem pekne za slovo. Ja len pripomínam, vážené kolegyne, kolegovia, že dole vo foyer je akcia, ktorú poriada výbor pre zdravotníctvo v spolupráci s obezitologickou spoločnosťou, môžete si dať zmerať body mass index, krvný tlak, cholesterol, ste srdečne pozvaní. Ďakujem. (Dvojminútová prestávka.) (Po prestávke.)
Zmajkovičová, Renáta, podpredsedníčka NR SR (2012-08-07):
Pán poslanec, pokračujte v rozprave, prosím vás, nekomentujte kolegov, ktorí sú, ani spravodajcu. Poprosím vás, my vás počúvame všetci pozorne, tí, ktorí sú v sále. Takže nech sa páči, pokračujte v čítaní zoznamu.
Číž, Miroslav, podpredseda NR SR (2015-06-23):
S reakciou pán poslanec Kolesík.
Jurinová, Erika, podpredsedníčka NR SR (2012-08-03):
Ďakujem. Nech sa páči, s faktickou poznámkou pán Ľuboš Martinák.
Glváč, Martin, podpredseda NR SR (2017-05-17):
Ďakujem. Otváram všeobecnú rozpravu, do rozpravy som dostal jednu písomnú prihlášku, a to, pán poslanec Eduard Heger. Nech sa páči.
Z. Kramplová, ministerka pôdohospodárstva SR: (2008-05-20):
Pre doplnenie len možno troška na ozrejmenie. Slovenský pozemkový fond nevznikol v septembri roku 2006. Vtedy ho možno začali objavovať médiá, ale problémy, ktoré boli v Slovenskom pozemkovom fonde, boli prikryté. A dovolím si tvrdiť, že bola to len otázka času, kedy systém prideľovania náhradných pozemkov a riešenia situácie s reštitúciami bude otvorený a bude ho nutné vyriešiť. Preto si myslím, že tento návrh, ktorý predkladá vláda, je návrh, ktorý je dobrý a ktorý naozaj začne riešiť situáciu v pozemkovom fonde z pohľadu najmä reštituentov, pretože 70 000 oprávnených občanov má skutočne najvyšší čas na to, aby dostali títo občania buď náhradné pozemky, alebo financie v prípade, že si to vyberú a bude to ich rozhodnutie. Vážené panie poslankyne, páni poslanci, verím, že k tomuto vládnemu návrhu sa postavíte konštruktívne, verím, že tento návrh bude posunutý do druhého čítania, a verím, že tento návrh zákona ukončí takmer polročnú diskusiu, kam by sa mal uberať Slovenský pozemkový fond. Ďakujem za pozornosť.
Zelník, Štefan, poslanec NR SR (2017-10-10):
Áno, ďakujem pekne za slovo. Ja len chcem dve poznámky. Pozmeňovací návrh o poplatkoch bol stiahnutý z rokovania, pretože pripravuje sa nový a iste na novembrovú schôdzu bude predložený tak, aby v prvom rade bola ochrana pacienta, ale takisto aby zase bola možnosť, ak niekto chce, aby sa na termín mohol objednať za patričný poplatok. Ja by som nevidel v tom problém, pani kolegyňa, že štát chce regulovať koncové nemocnice alebo chce mať nad tým dohľad. Veď kto iný, ak nie štát? Veď ministerstvo zdravotníctva a štát má tu zodpovednosť. My to nemôžme nechávať na 
VÚC-ky. Predsa otázka aj z ústavy, aj vôbec, koncové nemocnice sú práve tie, ktoré by mali vyriešiť podstatnú časť diagnostiky, ale aj liečby. A teda mne sa zdá byť úplne prirodzené, že štát nad tým musí mať dohľad. Predsa jedná sa v týchto... (Prerušenie vystúpenia časomerom.)
Laurenčík, Milan, podpredseda NR SR (2022-06-28):
S faktickou poznámkou chce reagovať pán poslanec Alojz Baránik, nech sa páči.
Paška, Pavol, predseda NR SR (2012-06-20):
Hlasujeme. (Hlasovanie.) 142 prítomných, 83 za, 19 proti, 40 sa zdržalo. Tento návrh sme schválili.
V. Jasaň, poslanec: (2008-10-22):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 3. októbra 2008 č. 806 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Všetko, pani podpredsedníčka, prosím, otvorte rozpravu.
P. Hrušovský, predseda NR SR: (2005-06-23):
(Hlasovanie.) 145 prítomných, 145 za. Návrh sme schválili. Ďalší návrh.
Pivková, Alexandra, poslankyňa NR SR (2021-05-03):
Vážená pani ministerka, ja naopak ako môj predchodca, keďže robím v systéme a viem, čo to je žiadať o nenávratné finančné príspevky, mám s tým skúsenosti, naopak, vyzdvihujem prácu aj tvoju, aj ministerstva investícií, informatizácie a regionálneho rozvoja, pretože už za tak krátky čas, za necelý rok existencie tohto nového ministerstva sa naozaj prijali veľmi významné opatrenia na zjednodušenie a zrýchlenie implementácie čerpania eurofondov. Vidíme to a cítime, takže nebudem to ďalej komentovať. Čo vidím v programovom vyhlásení vlády tiež ako veľmi dôležité, že aj naďalej v ďalšom období vláda zabezpečí ďalšie zdroje z EŠIF-ov na minimalizovanie negatívnych dopadov na zdravotníctvo aj na ekonomické dopady a v podstate následky v súvislosti s pandémiou alebo s postcovidovým, v postcovidovom čase veľmi dôležitých vecí, ktoré potrebujeme, ale musím povedať, že ako primátorka mesta a aj ako viceprezidentka Únie miest za regionálny rozvoj očakávam hlavne to, čo je v programovom vyhlásení vlády, a to nastavenie rozvojových a inovatívnych regionálnych politík, o ktoro... po ktorom už voláme niekoľko, ktorých už voláme niekoľko rokov, a prebudenie a rozvoj regiónu práve tým dobrým spravovaním, čo má aj náväznosť na reformu verejnej správy, aby tie riešenia a potreby boli v podstate zdola nahor a posilnili sa kompetencie regionálnych, miestnych a lokálnych, prípadne mestských samospráv v súčinnosti s novým modelom financovania, po ktorom tiež voláme. Toto všetko je v programovom vyhlásení vlády a je to veľmi ambiciózny cieľ, naozaj to vyzdvihujem a za tie zostávajúce roky vlády naozaj je potrebné zastaviť vyľudňovanie a v tých regiónoch trošku iným spôsobom pracovať ako doteraz, to znamená nehovoriť o... (Prerušenie vystúpenia časomerom.)
Matovič, Igor, podpredseda vlády a minister financií SR (2022-05-04):
Ďakujem pekne. Predkladám návrh na rokovanie Národnej rady na ukončenie členstva Slovenskej republiky v Medzinárodnej investičnej banke a Medzinárodnej banke hospodárskej spolupráce. Cieľom predloženého materiálu je schváliť ukončenie členstva Slovenskej republiky v týchto uvedených dvoch bankách. MIB vznikla v roku 1970 a jej členskými štátmi sú: Ruská federácia, Maďarsko, Česká republika, Bulharsko, Rumunsko, Slovensko, Kuba, Mongolsko, Vietnam. Je to taký trošku relikt čias RVHP. Medzinárodná banka hospodárskej spolupráce, v skratke MBHS, vznikla v roku ´63 minulého storočia a jej členskými štátmi sú: Rusko, Bulharsko, Rumunsko, Česká republika, Poľsko, Slovensko, Mongolsko a Vietnam. Členstvo v oboch bankách zdedila Slovenská republika po rozdelení ČSFR v roku 1993, pričom obe inštitúcie boli a sú dedičstvom už neexistujúceho RVHP, ktoré som spomenul. Nakoľko Slovenská republika môže využívať a aj využíva financovanie poskytované EIB, EBRD a Rozvojovou bankou Rady Európy, úloha oboch ruských bánk už pred vojnou na Ukrajine klesala. Vzhľadom na ozbrojený konflikt na Ukrajine vyvolaný vpádom Ruskej federácie, ako aj na následné medzinárodné a európske sankcie voči Ruskej federácii a na súčasnú geopolitickú situáciu ministerstvo financií odporúča ukončiť členstvo Slovenskej republiky v oboch bankách. V spolupráci a v rámci koordinovaného postupu s Poľskom, Českom, Rumunskom a Bulharskom navrhuje vláda Slovenskej republiky na návrh ministerstva financií ukončenie členstva v oboch uvedených inštitúciách odstúpením Slovenskej republiky od dohody o založení týchto dvoch bánk. A tento návrh vlastne vláda schválila na rokovaní 23. 3. uznesením 219 tohto roku a odporučila Národnej rade vysloviť súhlas s návrhom. Zakladajúce dohody predpokladajú v prípade odstúpenia člena aj vzájomné vysporiadanie vzťahov po doručení listiny o odstúpení Slovenskej republiky obom bankám. Ministerstvo financií sa v rámci vzájomného vysporiadania vzťahov bude snažiť o vyplatenie podielu vo výške splateného kapitálu a podielu na zisku v oboch bankách, avšak vzhľadom na zhoršujúcu sa platobnú schopnosť najmä pri Medzinárodnej banke hospodárskej spolupráce môže byť vysporiadanie vzájomných vzťahov s akcionármi problematické. Vzhľadom na to, že Slovenská republika je členom oboch bánk na základe prezidentských zmlúv, aj na ukončenie členstva Slovenskej republiky je potrebný súhlas Národnej rady Slovenskej republiky a následný podpis listiny o odstúpení prezidentkou Slovenskej republiky. Odporúčam, aby Národná rada vyslovila súhlas s predloženým návrhom. Ďakujem pekne.
Bugár, Béla, podpredseda NR SR (2018-03-13):
Prezentujme sa a hlasujme o týchto bodoch, 15 a 16, s odporúčaním gestorského výboru neschváliť. (Hlasovanie.) Prítomných 120, za 5, proti 55, zdržalo sa 47 poslancov, 13 nehlasovali. Konštatujem, že tieto body sme neschválili.
Glváč, Martin, podpredseda NR SR (2019-06-20):
Ďakujem. Ďalšia otázka, ktorá bola vyžrebovaná, je zase od pána poslanca Klusa, adresovaná ministerke vnútra Slovenskej republiky pani Denise Sakovej, a znie: „Vážená pani ministerka, výskum prieskumu s názvom Democracies Under Pressure od International Republican Institute v spolupráci s Fondapol-om nám ukázal, že iba 40 % Slovákov dôveruje polícii, čo je oveľa nižšie percento v porovnaní s Európskou úniou, kde polícii dôveruje 72 % obyvateľov. Máte nejaké konkrétne plány na obnovu dôvery Slovákov voči bezpečnostným orgánom v krátkodobom horizonte?“ Nech sa páči, pani ministerka.
Galek, Karol, poslanec NR SR (2018-02-08):
Ďakujem za tieto slová. Ja by som snáď iba k tomu ešte doplnil, toto, táto podpora elektriny, výroby z domáceho uhlia dnes nie je tou jedinou, ktorá je nesystémovým opatrením, proti ktorému bojujeme, už v minulosti sme ohlásili aj boj voči tarife za prevádzku systému, kde je zahrnuté aj uhlie, kde sú aj obnoviteľné zdroje energií alebo kombinovaná výroba elektriny a tepla, ktoré idú paradoxne v takom nejakom protichode s tou podporou uhlia. To znamená, na jednej strane podporujeme ničenie životného prostredia a na druhej strane podporujeme investície, ktoré majú toto životné prostredie chrániť. Čiže aj my by sme si mali v prvom rade upratať, a tak nejak utriasť, že čo vlastne, čo vlastne v tej energetike chceme. Dnes bude na programe ešte jeden ďalší zákon z našej dielne, kde takisto chceme ušetriť 60 mil. eur ľuďom v cenách energií, a naším cieľom je, aby tie energie, tie výdavky pre tie priemerné domácnosti klesli o tých 80 eur ročne, a to hovorím, minimálne, a to pre každú jednu rodinu. Ja budem veľmi rád, ak tento zákon podporí nielen opozícia, ale ak sa nájde aj vôľa v koalícii, pretože v minulosti, alebo v posledných dňoch som počul aj hlasy z tejto strany, že naozaj tá podpora alebo takéto fungovanie v energetike určite nie je systémové a mal by sa do toho zaviesť poriadok. Pokiaľ to nebude o tom, že, alebo pokiaľ to bude o tom, že nebudú ochotní podporiť náš návrh, ja veľmi rád podporím, pokiaľ si takýto návrh oni sami osvoja. Ďakujem.
P. Hrušovský, predseda NR SR: (2004-09-09):
M. Juščík, poslanec: Ďakujem, pán minister. Ospravedlňujem sa, že som na nesprávnu adresu zacielil. Ale napriek tomu všetkému aj pred touto snemovňou by som chcel, ste jeden z členov vlády a teda nepripravuje to, pripravuje to vláda. Mňa zaujíma, lebo ja si veľmi dobre pamätám na tých účastníkov alebo príslušníkov PTP tzv. čiernych barónov, koľkí sa hlásili a vracali sa veľmi dobre zabezpečení s peknými peniazmi. Ja sa pamätám, bol som chlapec, keď prichádzali na motorkách – vtedy Jawa 350 bola tak ako dnes také auto okolo 500 - 600 tisíc v porovnaní – to boli tzv. frajeri. A dnes im táto vláda chce dávať odškodnenie? Tak stojí otázka fakt, že ako, či aj títo, a čo tí normálni vojaci, bežní, ktorí slúžili, ktorí brali 70 korún slúžneho, tí si nezaslúžia odškodnenie za to, že 2 roky čestne odslúžili v zmysle branného zákona? Ďakujem, toľko.
Mezenská, Helena, poslankyňa NR SR (2015-05-26):
No nedá mi, aby som sa neozvala aj ako spolupredkladateľka toho zákona, aj keď možno lazníckemu zákonu a vôbec filozofii podpory lazov nerozumiem celkom do detailov. Ak som ako spolupredkladateľ tohto zákona išla do takejto formy podpory iniciatívy, hlavne poslancov pána Hubu a pána Mičovského, bolo to preto, že som v duchu plne presvedčená o tom, že podpora lazníckeho obyvateľstva je potrebná, je nevyhnutná, pretože aj keď sme o tom komunikovali s jednotlivými starostami dotknutých obcí, kde sa lazy nachádzajú, aj keď sme si niektorí ten laz prezreli, je evidentné, že štát nijakým spôsobom, nielen finančne, ale vôbec materiálno-technicky nezohľadňuje potrebnú pomoc ľuďom, ktorí v týchto lazoch bývajú. A dobre vieme my všetci, hlavne zástupcovia opozície, že v tejto krajine, v tomto štáte sa stráca veľké množstvo zdrojov peňazí vo forme predražených zákaziek. A tak tieto zdroje by vedeli byť a mohli by byť využité napríklad aj formou pomoci takto znevýhodnenému obyvateľstvu. A možno by sa našla pomoc nielen pre obyvateľstvo, ktoré býva v znevýhodnených podmienkach na lazoch, ale aj možno aj preto spomenuté obyvateľstvo, ktoré býva na sídliskách. Z vašej strany, pán poslanec Hlina, mi pripadá byť dosť nekorektné, ak diskusiu k takémuto iniciatívnemu a podpornému zákonu máme stiahnuť len na kritiku jednej z možných foriem pomoci. A to je finančná podpora a pomoc.
B. Bugár, podpredseda NR SR: (2004-11-02):
(Hlasovanie.) Prítomných 139 poslancov, za 92, proti 26, zdržalo sa 20, nehlasoval 1. Návrh uznesenia pána poslanca Maxona sme schválili. Teraz pristúpime k hlasovaniu o správe o poľnohospodárstve a potravinárstve v Slovenskej republike 2004 (stav za rok 2003) , tlač 853. Pán poslanec, nech sa páči. M. Maxon, poslanec: Ďakujem pekne za slovo. Vážené panie poslankyne, vážení páni poslanci, návrh na uznesenie je ako príloha tlače 853a, takže budeme hlasovať o tomto návrhu na uznesenie.
V. Veteška, podpredseda NR SR: (2007-05-17):
(Hlasovanie.) Prítomných 132, za 87, proti 1, zdržalo sa 34, nehlasovalo 10. Teraz budeme hlasovať o zákone ako celku. Prosím, uveďte hlasovanie.
B. Bugár, podpredseda NR SR: (2002-06-25):
Ľ. Macháček, poslanec: Vážený pán predsedajúci, vážený pán minister, vážené kolegyne, kolegovia, v úvode môjho vystúpenia by som si dovolil predniesť požiadavku, a to, že žiadam vyňať na osobitné hlasovanie body zo spoločnej správy, a to 4, 11, 12, 13, 145, 15, 16, 18, 25, 30, 36, 39, 40, 47 a 49. To sú body, ktoré pán spoločný spravodajca uvádzal ako na spoločné hlasovanie schváliť a žiadam, aby bolo o týchto bodoch hlasované spoločne v jednom bloku. Ďalej žiadam, aby boli vyňaté na osobitné hlasovanie ďalej body číslo 5, 17, 19, 20, 21, 41, 42, 43, 44, 45, 46, 55 a 56, ktoré boli spoločným spravodajcom uvedené na spoločné hlasovanie s odporúčaním neschváliť, a žiadam, aby bolo o týchto bodoch spoločne hlasované v jednom bloku.
B. Bugár, podpredseda NR SR: (2003-02-26):
Otváram  rozpravu o tomto bode programu. Pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Nie je to tak, takže vyhlasujem rozpravu o tomto bode programu za skončenú. Pán spravodajca, nech sa páči, mali by sme pristúpiť k hlasovaniu, príp. máme ešte jednu možnosť, ak bude s tým všeobecný súhlas, pán minister má ešte ďalší návrh zákona, by sme aj ten prerokovali a potom by sme hlasovali o týchto dvoch prerokovaných bodoch. Je s tým všeobecný súhlas? Áno, ďakujem pekne. Takže ďalším bodom je druhé a tretie čítanie o návrhu na vyslovenie súhlasu Národnej rady Slovenskej republiky s Protokolom upravujúcim  obchodné aspekty Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej, berúc do úvahy výsledky rokovaní medzi zmluvnými stranami o nových vzájomných poľnohospodárskych obchodných výhodách . Návrh vlády ste dostali ako tlač 165, spoločnú správu máte ako tlač 165a. Návrh vlády odôvodní minister pôdohospodárstva Slovenskej republiky Zsolt Simon. Nech sa páči, pán minister, máte slovo.
Figeľ Ján, podpredseda NR SR (2015-03-20):
Dámy a páni, v spoločnom záujme poprosím o kľud v sále. Odznie informácia a bude prestávka na hlasovanie.
Bugár, Béla, podpredseda NR SR (2010-10-12):
Ďakujem pekne. Nech sa páči, prezentujme sa a hlasujme o pridelení tohto návrhu zákona výborom, určenie gestorského výboru a takisto aj lehôt pre jednotlivé výbory. (Hlasovanie.) Prítomných 134, za 82, proti 1, zdržalo sa 51. Konštatujem, že návrh uznesenia sme schválili. Ďakujem pekne. Budeme pokračovať v prerušenej rozprave k prvému čítaniu o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja (tlač 96). Nech sa páči, pán podpredseda vlády, zaujmite miesto určené pre navrhovateľov. Pán poslanec Marcinčin, nech sa páči miesto pre spravodajcov. A ako jediný ústne sa prihlásil pán poslanec Záhumenský. Ešte predtým pán poslanec Novotný, predpokladám, že výbor chcete zvolať. Nech sa páči, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov , tlač 96.)
P. Hrušovský, predseda NR SR: (2004-06-17):
Nech sa páči, pán podpredseda vlády.
Šudík, Tomáš, poslanec NR SR (2021-03-19):
Pán minister, ja vy som chcel poďakovať za vaše vystúpenie, ktoré ste pred týmto rečníckym pultom predniesli. Pretože si vážim vašu podporu tejto klimatickej krízy, ktorá momentálne je a je to možno aj taký, také dobro, ktoré vieme vyslať tým ľuďom, že fakt pre nich robíme a na to všetko myslíme, lebo nám záleží na tej čistej a zelenej našej krajine. A robíme to hlavne pre naše budúce generácie. My sme si tú zelenú krajinu ako-tak užili. Ale tie budúce generácie si ju, bohužiaľ, už asi nebudú môcť užiť, ak nič nespravíme my. A kolegovia, ktorí tu hovoria, že sa nás klimatická kríza netýka, tak si myslím, že sa hlboko mýlia. Ďakujem.
Jurinová, Erika, poslankyňa NR SR (2017-02-01):
Ďakujem veľmi pekne. Áno, je pravda, že ak bude ten demografický trend postupovať tak, ako postupuje, tak z východného Slovenska a zo stredného Slovenska a južnej časti stredného Slovenska sa stane jedna veľká čierna diera, ktorá bude vyľudnená mladými ľuďmi a bude zaplnená len starými ľuďmi. A veľmi poukazujem alebo teda veľmi súhlasím s tým, čo povedala kolegyňa Gaborčáková, že naozaj vznikne veľký problém aj so starostlivosťou o týchto starých ľudí. Nebude sa mať kto starať. A preto celú novelu, ktorá môže byť prezentovaná veľmi pozitívne, a je tam veľa dobrých opatrení, považujem stále len za ten bič, ktorý je vytvorený, a chýba ešte ten cukor, tie motivácie, ktoré by naozaj ľudí motivovali hľadať si prácu s podmienkami, ktoré sú zlučiteľné so životom, so životným, jako by so životom v spoločnosti. Neviem sa vyjadriť, ospravedlňujem sa, správne. No každopádne chýba mi to, čo hovorila aj pani Verešová predtým v príspevku, kde je ten zákon, o ktorom aj vláda rozprávala, o sociálnom podnikaní alebo teda inkluzívne zamestnávanie. Že v akom štádiu sa tento zákon nachádza? Kedy naozaj sa podá skutočná pomocná ruka tým, ktorí si dlhodobo nevedia nájsť prácu? Vyhadzovať z evidencie tých, ktorým sa akože nechce robiť, to je dosť jednoduché. Prirobí to síce vrásky na čele zamestnancom úradu, lebo musia veľmi tuho robiť nepríjemné veci. Ale na druhej strane kde je ten efektívny nástroj na zamestnávanie dlhodobo nezamestnaných? Kde je to sprevádzanie? Keď som videla, koľko financií ide na pracovné miesto, na nástroje, ktoré sú z eurofondov vykrývané, tak sa mi trošku až pretočili oči, že naozaj na jedno pracovné miesto ide veľmi veľká suma, ale tá efektivita, sa mi zdá, že zatiaľ sa nedostavuje.
Jurinová, Erika, podpredsedníčka NR SR (2012-10-18):
Pán poslanec, k veci.
Pellegrini, Peter, predseda NR SR (2015-04-24):
Pán poslanec Švejna.
Bugár, Béla, podpredseda NR SR (2019-06-20):
Pani poslankyňa Červeňáková.
Laurenčík, Milan, podpredseda NR SR (2021-11-02):
Ďakujem, na vaše vystúpenie neevidujem faktické poznámky. Pán minister chce vystúpiť v rozprave, nech sa páči.
Szalay, Tomáš, poslanec NR SR (2024-06-12):
Ďakujem pekne, Oskar, za tvoju reakciu. Ja ten príbeh by som doplnil takou analógiou, lebo nie je to, samozrejme po prvýkrát, keď sa mení nezávislosť nejakého regulačného úradu v zdravotníctve, a ten príbeh som používal, keď sa tu plánovalo odvolanie pani Renáty Bláhovej. Ten príbeh sa volá Richard Demovič, ktorý sa stal šéfom Úradu pre dohľad nad zdravotnou starostlivosťou v roku 2006 na základe toho, že sa najprv zmenil zákon a zrušila sa nezávislosť Úradu pre dohľad nad zdravotnou starostlivosťou a následne prišiel pán Ján Gajdoš o svoju funkciu a vláda získala možnosť bez udania dôvodu kedykoľvek odvolať šéfa úradu. Šéfom úradu sa stal vtedy zakladajúci člen strany SMER – sociálna demokracia Richard Demovič, jeden z prvých zakladajúcich členov, neviem, má legitimáciu s číslom, ja neviem, 10 alebo 17 alebo koľko, a on takisto nepoznal dňa ani hodiny, dokedy bude vo funkcii, a tým pádom stratil svoju nezávislosť a slobodu v rozhodovaní a výsledkom bolo, že keď krachovala Európska zdravotná poisťovňa, poisťovňa, ktorá patrila finančnej skupine J&T, ktorá bola blízka strane SMER v tom čase, tak nekonal. A výsledkom boli škody, ktoré boli spôsobené krachom EZP-čky, pretože Demovič sa bál. Čo keď zasiahne proti oligarchom, ktorí sú kamaráti vlády, ktorá ma môže kedykoľvek odvolať? Toto sa môže stať komukoľvek v súčasnosti, kto sa podujme na to, že vezme tú funkciu šéfa NIHO po tom, čo odvolajú pána Staňáka na základe tohto zákona. Čiže nie je to nič nové a vravím, máme na Slovensku precedens, NIHO stráca nezávislosť. Ďakujem.
Blaha Ľuboš, podpredseda NR SR (2024-04-19):
Ako ďalší sa do rozpravy prihlásil pán poslanec Ondrej Dostál, nech sa páči.
Glváč, Martin, podpredseda NR SR (2018-12-06):
Ďakujem. Doplňujúca otázka? Nech sa páči.
Števulová, Zuzana, poslankyňa NR SR (2024-02-06):
Ja sa chcem, vážení kolegovia, naozaj poďakovať za to, že som dostala toľko reakcií a vecných reakcií od poslancov vládnej koalície. Myslím si, že by nebolo bývalo na škodu tejto diskusie, ak by to tak bolo od začiatku. A chcem sa vlastne vyjadriť k trom veciam. Začnem od konca. Pán poslanec Malatinec, ja viem, že sa to tak mýli, aj áno, ja som aj práve pri kompetenčnom zákone argumentovala stanoviskom Iniciatívy pre právny štát, čo je stanovisko vlastne, kde som to aj vtedy korektne uviedla, obchodných komôr a podnikateľských zväzov pôsobiacich na Slovensku, to je jedna vec. Ale teraz v tejto rozprave som mala na mysli správu o právnom štáte Rule Of Law, ktorú vlastne vydáva Európska komisia každý rok a kde posudzuje, či jednotlivé členské štáty Európskej únie dodržiavajú tie zásady právneho štátu, podmienku, jednu z podmienok, pre ktoré sme sa stali členmi Európskej únie, tak to len k tomu, aby, chcela som vyjasniť, že o čo tu išlo. A pokiaľ ide o pána Naďa o obrannú zmluvu, tak myslím si, že tam PS nebolo súčasťou vlády vtedy, takže to musíte adresovať niekomu inému. Pokiaľ ide o používanie opravných prostriedkov, pán Hazucha, ja rozumiem, kam mierite. Ale viete, nielen trestné právo, ale aj občianske, aj správne právo je v podstate v demokratickom štáte postavené na tom, že nikto nie je neomylný, ani výkon štátnej moci nie je neomylný, a keď už sa niečo zlé stane, tak na to máme tie opravné prostriedky. A ja sa snažím poukázať na to, že ony zafungovali. Samozrejme, sú ľudské tragédie, úmrtia, samovraždy a podobne, ktoré je mi veľmi ľúto, že sa to stalo, a nikto to už tým pozostalým nenahradí, ale na to tu máme práve tie opravné prostriedky, čo sú súčasťou spravodlivosti. Ďakujem.
Kollár, Boris, predseda NR SR (2020-05-13):
Prosím, prezentujeme sa a hlasujeme. (Hlasovanie.) Prítomných 139 poslancov, za 88, proti 35, zdržalo sa 16. Konštatujem, že sme schválili vládny návrh novely zákona č. 281/2015 Z. z. o štátnej službe profesionálnych vojakov. (Potlesk.) Ďalej nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19(tlač 84). Dávam slovo spoločnému spravodajcovi z výboru pre financie a rozpočet poslancovi Milanovi Kuriakovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 84.)
Pellegrini, Peter, predseda NR SR (2014-11-27):
Ďakujem. Uvedieme do záznamu a kto teda si chce ísť pomeditovať, tak 12.15. Poprosím, pán predseda Hudacký.
Drdul, Dominik, poslanec NR SR (2022-03-16):
Ďakujem, pán predsedajúci. Dajte, prosím, hlasovať o návrhu zákona ako o celku s odporúčaním gestorského výboru schváliť.
Grendel, Gábor, podpredseda NR SR (2021-11-11):
Pán poslanec Kočiš, s faktickou poznámkou.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 31, proti 86, zdržalo sa 23, nehlasoval 1. Uvedený návrh sme neschválili.
Remišová, Veronika, poslankyňa NR SR (2018-10-24):
Dávam procedurálny návrh, aby sme o tomto návrhu zákona rokovali, aby sa okamžite prerušilo toto rokovanie, rokovali sme zajtra ráno 9.00 hod., tak ako sme rokovať mali, a hlasovanie bolo o 11.00 hod., tak ako predpokladá rokovací poriadok. Odôvodnenie. Riešime jeden z najdôležitejších zákonov v tomto volebnom období, my naozaj nemôžeme za to, že vládna koalícia zmrvila svoju vlastnú novelu a svoje vlastné hlasovanie a je to absolútne nedôstojné, že teraz 21.30 hod. tu rokujeme o najdôležitejšom zákone v tomto volebnom období, preto žiadam, ak máte úctu k ústave a vážite si občanov, aby ste okamžite prerušili, o 9.00 hod. začneme a o 11.00 hod. budeme hlasovať. Ďakujem. (Dlhotrvajúci potlesk.)
Suja, Miroslav, poslanec NR SR (2020-12-08):
Ďakujem za slovo. Miňo, ďakujem za tvoj prejav, ktorý bol nad možnosti chápania Matovičových poslancov, ako sme všetci videli, a hlavne Jožka Pročka, ktorý keď zistil, že ničomu nerozumie, tak zvolal ovce a odišli zo sály. Ale ľúto mi je Milana Potockého, ktorý neodolal nátlaku týchto oviec a hlavne dvorného šaša Pročka a musel sa im podvoliť.
Grendel, Gábor, poslanec NR SR (2018-09-14):
Ďakujem pekne. Ja by som chcel zareagovať faktickou na jednu časť prejavu pani poslankyne Kaščákovej, toho Tesca. Aj študenti umeleckých vysokých škôl si privyrábajú takýmto spôsobom a budú si privyrábať aj po zavedení tohto dotačného mechanizmu, pretože toto nebudú peniaze na nejaké honoráre pre tých študentov alebo niečo podobné. Špecifikum umeleckých vysokých škôl alebo napríklad konkrétne záverečných prác na týchto školách spočíva v tomto, použijem ako príklad divadelnú fakultu VŠMU: Študenti tejto fakulty musia povinne každý rok absolvovať alebo účinkovať v inscenácii, ktorú si zorganizujú vo vlastnej réžii. Každá takáto inscenácia nesie so sebou nejaké náklady. Sú to kulisy, kostýmy, iné prevádzkové náklady a tak ďalej. Otázka skôr znie podľa mňa, či súčasné rozpočty týchto umeleckých vysokých škôl vystačia na to, aby tieto náklady pokryli, alebo nevystačia. Ale vôbec to nie je o tom, či študenti iných vysokých škôl si musia privyrábať v Tescu a študenti umeleckých vysokých škôl nemuseli. Naopak, musia a mnohí dokonca musia aj po ukončení štúdia na týchto vysokých školách, pretože majú síce diplom z umeleckej vysokej školy, ale buď sa nevedia uplatniť, pretože ten, nazvime to trh, je príliš malý alebo to umenie je tak nedostatočne finančne atraktívne, že si musia privyrábať, či v Tescu, v reštauráciách alebo kdekoľvek inde.
Glváč, Martin, podpredseda NR SR (2016-10-11):
Ďakujem. Dávam slovo spoločnej spravodajkyni z výboru pre sociálne veci poslankyni Jany Vaľovej, aby informovala Národnú rádu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči.
Bugár, Béla, podpredseda NR SR (2016-09-21):
Prezentujme sa a hlasujeme. (Hlasovanie.) Prítomných 137 poslancov, za 43, proti 14, zdržalo sa 79 poslancov, 1 nehlasoval. Tento návrh nebol schválený. Budeme pokračovať hlasovaním o bode 65 programu o návrhu poslancov Hegera, Matoviča, Viskupiča, Krajčího a Jurinovej na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov (tlač 217). Pán poslanec Lukáč ako spravodajca, máte slovo. (Hlasovanie o návrhu poslancov Národnej rady Slovenskej republiky Eduarda Hegera, Igora Matoviča, Jozefa Viskupiča, Mareka Krajčího a Eriky Jurinovej na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov , tlač 217.)
Ivan, Miroslav, poslanec NR SR (2016-04-27):
Ďakujem za slovo. Vážený pán predsedajúci, vážené panie poslankyne, vážení páni poslanci. Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Jozefa Viskupiča, Eduarda Hegera a Karola Galeka na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, tlač 34. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Laššáková, Jana, podpredsedníčka NR SR (2012-06-21):
Na vystúpenie pána poslanca jedna faktická poznámka. Nech sa páči, pán poslanec Sulík. Končím možnosť prihlásiť sa s faktickými poznámkami.
Laššáková, Jana, podpredsedníčka NR SR (2014-02-04):
Panie poslankyne, páni poslanci, budeme pokračovať. Pán predkladateľ Hudacký, nech sa páči, záverečné slovo. A poprosím aj pána spravodajcu, aby zaujal svoje miesto. Nech sa páči, pán predkladateľ.
Pellegrini, Peter, podpredseda NR SR (2020-09-02):
Nech sa páči, pán spravodajca.
P. Hrušovský, predseda NR SR: (2003-10-24):
(Hlasovanie.) Prítomných je 132 poslancov, za 59, proti 49, zdržalo sa 23, nehlasoval 1. Neschválili sme tento návrh. Pán poslanec, ďalší návrh. R. Hamerlik, poslanec: Áno, pán predseda. Keďže sme hlasovali o procedurálnych návrhoch pána poslanca Mečiara i o pripomienkach z rozpravy, mám splnomocnenie gestorského výboru, odporúčam hlasovať o tom, že prerokovaný vládny návrh zákona prerokujeme v treťom čítaní ihneď.
Laurenčík, Milan, podpredseda NR SR (2021-03-17):
Ďakujem, pán poslanec. Na vaše vystúpenie evidujem štyri faktické poznámky. Nech sa páči ako prvý, pán poslanec Miroslav Suja.
Grendel, Gábor, podpredseda NR SR (2022-10-06):
Ďalšiu otázku položil pán poslanec György Gyimesi ministrovi zahraničných vecí a európskych záležitostí Rastislavovi Káčerovi a otázka znie: „Váš predchodca Ivan Korčok namietal prijatie zákona o postavení národnostných menšín s odôvodnením, že ho Slovenská republika nepotrebuje. Aký je vás postoj k prijatiu tohto zákona?“
Sulík, Richard, predseda NR SR (2011-04-01):
Pán poslanec Jarjabek reaguje na faktické poznámky.
Pellegrini, Peter, predseda NR SR (2015-04-15):
Pán poslanec Daniš.
Laššáková, Jana, podpredsedníčka NR SR (2013-12-04):
Prosím, prezentujme sa a hlasujeme. (Hlasovanie.) Prítomných 138 poslancov, za 78, proti 16, 43 sa zdržalo, 1 nehlasoval. Konštatujem, že Národná rada schválila uznesenie k správe o makroekonomickom vývoji. Teraz pristúpime k hlasovaniu o návrhu uznesenia k návrhu rozpočtu Exportno-importnej banky na rok 2014 (tlač 755). Prosím spravodajcu z výboru pre financie a rozpočet poslanca Milana Mojša, aby hlasovanie uviedol. Nech sa páči, pán spravodajca.
Hrušovský, Pavol, podpredseda NR SR (2010-08-05):
Pán poslanec Ďurkovský.
Paška, Pavol, predseda NR SR (2012-06-27):
Hlasujeme o procedurálnom návrhu vrátiť návrh na dopracovanie. (Hlasovanie.) 139 prítomných, 54 za, 84 proti, 1 sa zdržal. Tento návrh sme neschválili.
Švejna, Ivan, poslanec NR SR (2013-10-30):
Ďakujem. Ja budem veľmi stručný, prosím vás, páni kolegovia, tento môj návrh je o stabilite daňového systému. Nie je to o rovnej dani, vôbec to nemá nejakú ideológiu, nech to proste, je to stále len o mantineloch, v ktorých sa dá pohybovať. To je jedna vec. Druhá vec je, tak ako som povedal, ja som ochotný, alebo vôbec neni problém, hovorím, že by to platilo pre ďalšiu vládu, to znamená nie pre túto a, samozrejme, pokiaľ by to bolo v druhom čítaní, čo by som bol strašne rád, tak som ochotný, alebo sme ochotní, samozrejme, keď hovorím v jednotnom čísle, to nemyslím tak, som ochotný prepracovať tak, aby aj pre stranu SMER tento návrh ústavného zákona aby bol komfortný. A ja si myslím, že pokiaľ by sa to podarilo, tak takisto proste by sme nezbierali len my ako strana politické body, ale tak ako pri tom zákone o rozpočtovej zodpovednosti, že všetci. Ďakujem.
Hrnčiar, Andrej, podpredseda NR SR (2018-12-05):
Dve faktické poznámky. Nech sa páči, pán poslanec Martinák.
Sloboda, Vladimír, poslanec NR SR (2019-05-15):
Vážený pán predsedajúci, v rozprave vystúpili traja poslanci. Pán predsedajúci, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda  NR SR: (2002-02-12):
(Hlasovanie.) 110 prítomných, 53 za, 18 proti, 37 sa zdržalo, 2 nehlasovali. Neschválili sme pripomienku pod bodom 5.
Fronc, Martin, poslanec NR SR (2010-12-15):
Je to tak, je tam preklep, takže v rámci druhého čítania to opravíme. Ďakujem pekne.
Bugár, Béla, podpredseda NR SR (2016-09-09):
Pán poslanec Laurenčík.
Brixi, Otto, poslanec NR SR (2012-06-26):
Ďakujem pekne, pán predsedajúci. Pán kolega Beblavý, tento váš príspevok prijímam iba vtedy, keď ste ochotný priznať, že máte krátku pamäť. Asi ste zabudli, že za vašej vlády bujneli nominanti a stranícki funkcionári vo verejnej a štátnej správe vyslovene aritmetickým radom a vy ste boli mnohokrát ako poslanec pritom. Ďakujem pekne.
B. Bugár, podpredseda NR SR: (2003-11-04):
B. Brestenská, poslankyňa: Vážený pán predsedajúci, vážení páni ministri, vážené dámy a páni, dovoľte mi, aby som predložila jeden procedurálny návrh, na vyňatie bodu 40 zo spoločnej správy na samostatné hlasovanie...
P. Paška, predseda NR SR: (2008-10-22):
(Hlasovanie.) 140 prítomných, 117 za, 1 proti, 21 sa zdržalo, 1 nehlasoval. Konštatujem, že sme pridelili návrh zákona do výborov a určili lehoty na prerokovanie. Odhlasovali sme všetky prerokované body programu. Vážené pani poslankyne, páni poslanci, chcem využiť čas na to, aby som vás informoval, že, tak ako sme rozhodli hlasovaním, budú výbory v druhom čítaní rokovať dnes o návrhu novely zákona č. 118/1996 Z. z. o ochrane vkladov. A preto vás chcem požiadať o súhlas na úpravu programu. A podávam návrh, aby sme tento návrh zákona prerokovali na schôdzi Národnej rady zajtra, teda vo štvrtok 23. októbra po 15.00 hodine, po prerokovaní zákona o zásluhách Alexandra Dubčeka, a aby sme potom ďalej rokovali spolu o ďalších piatich bodoch, ktoré bude predkladať pán minister financií Ján Počiatek. Sú to tlače 796, 799, 804, 800 a 743. V normálnom schválenom programe by pravdepodobne tieto body programu boli prišli na rokovanie už dnes. Pýtam sa, či je všeobecný súhlas, to znamená, aby sme druhé čítanie zákona o ochrane vkladov urobili zajtra po 15.00 hodine, keďže dnes budú o ňom rokovať výbory, a aby sme potom pokračovali bodmi pána ministra financií, ktoré mali byť normálne dnes. Je všeobecný súhlas? (Odpovede z pléna.) Áno, dobre. V tejto súvislosti ešte poprosím pánov navrhovateľov, pána Palka, pán poslanec Mikloško sa na mňa obrátil takisto, o slovo. Poprosím vás, zapnite pána Mikloška alebo niekoho z navrhovateľov.
Madej, Róbert, poslanec NR SR (2015-03-17):
Ďakujem veľmi pekne. Vážený pán predseda, prosím, dajte hlasovať o tom, či, že Národná rada postupuje predmetný návrh zákona do druhého čítania, ústavného zákona.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2018-03-14):
Dobrý deň, pán predseda. Vážené panie poslankyne, páni poslanci, na minulej schôdzi bola ukončená rozprava o vládnom návrhu zákona o pozemkových spoločenstvách, tlač 748. Vzhľadom na to, že vznikla dohoda o novom pozmeňujúcom návrhu, je potrebné otvoriť rozpravu. Ďakujem veľmi pekne, pán predsedajúci.
Grendel, Gábor, podpredseda NR SR (2020-11-04):
(Krátky hovor predsedajúceho na služobnom telefóne.) Takže ideme hlasovať o tom, že vládny návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja (tlač 256), posúvame do druhého čítania. Prezentujme sa a hlasujme. (Hlasovanie.) Prítomných 106 poslancov, za 79, proti 1, zdržalo sa 25, nehlasoval 1 poslanec. Konštatujem, že Národná rada prerokuje tento návrh zákona v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím, pán spravodajca, uveďte hlasovanie.
Kollár, Boris, predseda NR SR (2023-03-28):
Prosím, utíšte sa, poslanci.
Kondrót, Maroš, poslanec NR SR (2015-11-24):
Ďakujem pekne, pán predseda. Predseda Národnej rady Slovenskej republiky rozhodnutím č. 1863 z 19. novembra 2015 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov, máme to ako tlač 1850. Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na svojej 101. schôdzi dňa 24. novembra 2015, uznesením č. 484 odporučil Národnej rade Slovenskej republiky tento návrh schváliť. Pán predseda prosím, otvorte rozpravu.
Jurzyca, Eugen, poslanec NR SR (2015-05-22):
Ďakujem. Krátka poznámka. Na podporu tohto návrhu hovorí aj to, že máme čoraz viac informácií o kvalitách škôl. Tento rok budeme mať informácie z testovania päť. To znamená, že budeme vedieť viac aj o kvalite málotriednych škôl a oveľa, oveľa ľahšie sa takéto rozhodnutie, potrebné rozhodnutie prijme. Okrem toho upozorňujem, že na rezorte školstva, na ich webe, visí digitálna mapa škôl, kde je vidno, aká je vzdialenosť medzi školami, aké veľké sú tieto školy. A taktiež si myslím, že táto informácia pomôže, by mala pomôcť k ľahšiemu prijatiu tohto návrhu. Ďakujem.